Berita gempar, Mikel Arteta akan menandatangani penyambungan kontrak
hingga penghujung musim 2024-2025.
Selamat jalan.
-Selamat tinggal. -Selamat jalan, sayang.
Betulkah mereka?
Lebih baik tunggu sampai musim panas,
tapi rasanya macam Arteta baru memulakan perjalanannya.
Anak-anak baca berita,
"Ayah akan ke tempat lain?" atau "Apa sedang berlaku,"
atau, "Ayah akan dipecat jika kalah lagi."
Jadi, saya sangat teruja tapi ia seperti permulaan baharu.
KELAB BOLA SEPAK ARSENAL
Kami berhasrat untuk bermain di Liga Juara-juara musim depan
dan inilah sasaran kami semua
dan matahari sedang menyinar dan cuaca begitu baik,
saya mahu menikmatinya kerana profesion seperti anda sedia maklum,
anda pasti lebih faham bahawa ada detik-detik sukar
dan itulah yang patut dinikmati sepenuhnya.
Datang ke stadium ini terasa seperti hari perlawanan.
-Betul tak? -Ya.
-Apa khabar? -Baik.
-Siapa yang bawa dokumennya? -Alamak!
-Lupa... -Awak ada satu tugas saja.
Pembawa cincin ke majlis perkahwinan pasti ditanya, "Cincin di mana?"
Rasanya ini menghantar isyarat yang kuat.
Bagi imej awak, buat masa ini, tak menunggu hingga penghujung musim.
Memang kuat.
-Tahniah. -Terima kasih banyak-banyak.
Pengaturan masanya tak dijangka.
Penghujung musim ini masih jauh,
banyak perkara belum berlaku, begitu banyak perlu diputuskan.
Awak mencintai kerja awak. Itulah keghairahan namanya.
Kita harus yakin. Kita harus bertenaga.
Tunjukkan kepada mereka semangat awak.
Jom kita buat.
SEGALANYA ATAU TIADA: ARSENAL
DIKISAHKAN OLEH DANIEL KALUUYA
PUSAT LATIHAN ARSENAL
Tinggal lima perlawanan lagi dalam musim ini.
Arsenal di tangga keempat dalam Liga Premier
setelah berjaya menumpaskan Chelsea dan Manchester United.
Paul memberi baju saya dari hujung minggu lepas.
Siapa?
Ditandatangani Cristiano.
Apa! Lawak betul.
Awak nampak iri hati.
Awak dapat siapa? Ronaldo?
Saya akan dapat saya punya.
Tergugatnya kelayakan Liga Juara-juara,
Mikel mengadakan perjumpaan pasukan untuk menangani isu pertahanan mereka.
Saya nak minta pendapat tentang perlawanan itu. Apa pandangan kamu?
Rasanya kami memulakan perlawanan dengan baik,
kemudian, ada kalanya kami memberi mereka peluang.
Laca, awak nampak apa? Kenapa mereka diberi peluang?
Mungkin kerana kami sedang mendahului dalam perlawanan,
jadi kami mula hilang fokus sikit,
kami mula melepaskan bola,
menyusahkan diri sendiri.
Itu kemenangan yang bagus, tapi kita bertuah
dan apabila perlu tuah, kita dapat.
Ia berlaku semasa melawan Chelsea, semasa melawan Southampton.
Kesudahannya berbeza, kita patut berpuas hati,
tapi kita patut juga sedar banyak lagi yang boleh diperbaiki.
Kita perlu meningkatkan tahap hujung minggu ini.
Kita merasai tekanan tinggi, laju lagi.
Kamu muda, terburu-buru, mahukan segalanya.
Harapan diletakkan pada kita, mereka menghadapinya dengan baik.
IAN WRIGHT LEGENDA ARSENAL
Tapi sekarang akan semakin kuat.
Setiap kali terlepas bola, lima tekan tubi selepasnya.
Bagi saya, setiap perlawanan mesti dimenangi di kelab ini, itu tekanannya.
Okey, tekan tubi!
Ruang untuk kesilapan amat sikit.
Saya tak perlu berada di padang membuat keputusan,
keputusan yang betul atau salah yang memberi kesan kepada perlawanan.
Gunakan pemain bebas, Ben!
Bagus, Emile, Granit,
Perkara paling mencabar ialah tekanan.
Mungkin handal...
GRANIT XHAKA PEMAIN TENGAH
...tapi apabila tekanan tinggi, lain ceritanya.
Ya, jangan biar gol masuk.
Bagus, Jack. Hati-hati, Laca.
Cakap elok-elok.
Saya kata, cakap elok-elok.
Hei!
Cakap elok-elok.
Tolong cakap elok-elok.
Jangan.
Hei, tak apa.
Tak apa.
Ini lumrah sukan bola sepak.
ALEXANDRE LACAZETTE PENYERANG
Biasalah jika kita pemain yang nak menang,
jika kita tak peduli, itu takkan berlaku.
Apabila di bilik persalinan, saya masuk untuk minta maaf,
kerana ada kalanya kita naik gila.
Terlalu ghairah untuk menang.
Di samping menghadapi kesibukan penghujung musim ini,
Mikel juga perlu menangani isu kecederaan.
Sekarang agak rendah.
Sebelum ini selepas perlawanan, lebih di tengah dan proksimal...
Bengkaknya terperangkap di sini.
Ya, tak selesa?
Masih tak selesa?
Ya, masih di bahagian tengah itu.
Kalau nak kurangkan risiko, lebih kepada hamstring tengah.
Kecederaan hamstring Ben White tidak serius,
tapi dia tak dapat bermain minggu ini.
Rob Holding, berusia dua puluh enam tahun, seorang lagi bek tengah kelab ini.
Musim ini, kemunculannya dalam liga kebanyakannya
sebagai pemain pengganti untuk mengukuhkan pertahanan.
Protokolnya, sebaik saja mendahului satu-kosong,
ROB HOLDING PEMAIN PERTAHANAN
Atau dua-satu menghampiri minit ke-80, ganti dengan saya untuk menghabiskannya.
Jika peranan saya tahun ini ialah membantu sebegitu, biarlah.
Pasukan penggambaran kata awak orang paling gembira di sini.
Saya sering ditanya, "Kenapa awak sentiasa gembira?"
Kita dibayar untuk bermain bola setiap hari, manakan tak gembira?
Untuk perlawanan seterusnya, Arsenal berangkat ke Timur London
dan Rob Holding termasuk dalam sebelas pemain utama.
Derbi London Liga Premier dengan kelayakan Liga Juara-juara,
sasaran utama bagi West Ham dan juga Arsenal.
WEST HAM UNITED LWN ARSENAL STADIUM LONDON - 1 MEI 2022
Ben White tiada kerana kecederaan hamstring,
Rob Holding menggantikannya.
Dalam hidup, apabila ada sesuatu peluang, hanya ada dua pilihan.
Tunggu sehingga ia datang atau merebutnya.
Pasukan saya, kamu semua, akan merebutnya mulai minit pertama.
Sama seperti dengan Manchester United, kita rebut.
Saya nak semua orang menyerang.
Mengambil inisiatif dan risiko, supaya mereka sedar kita datang untuk menang.
Saya nak lihat pada wajah kamu mulai minit pertama.
Mereka takkan tahan tenaga kita.
Jadi, kita mesti tangkas, bijak, dan bercita-cita tinggi.
Hari ini kita mesti tunjukkan mulai minit pertama. Ayuh.
Ayuh!
Arsenal memulakan perlawanan.
Coufal menyepak rendah, ada peluang, Benrahma!
Pertahanan hebat oleh Holding.
Cantik pergerakan Nketiah, menyepak rendah, diselamatkan oleh Fabianski.
Perlawanan ini bermula dengan tempo yang tinggi.
Dibawa masuk oleh Saka.
Arsenal berjaya dengan cemerlang
dan ini detik istimewa bagi Rob Holding.
Ini gol Liga Premier pertamanya untuk Arsenal.
Tomiyasu kepada Nketiah, hantaran yang kekok.
Jawapan yang baik oleh West Ham setelah ketinggalan satu-kosong.
Peluang untuk Bowen!
Kembali menyamakan kedudukan.
West Ham satu, Arsenal satu.
West Ham akan meninggalkan padang dengan lebih cergas dan riang.
Okey, semua.
Kita mencari nahas dengan bola itu.
Kerana kita asyik membiarkannya terlepas.
Kita perlu mengukuhkan pertahanan kita.
Banyak dan kuat, kedua-duanya!
Jika tidak, kita takkan menang.
Kerana di sini, seorang di sini, tanpa halangan, seorang lagi di sini
dan Gabi terpaksa menghalang sepakan itu.
Yang penting fokus, fokus dan keinginan kita!
Saya tak minta perkara lain.
Saya nak tengok pasukan yang berbeza. Itu saja.
Pasukan yang berbeza.
Satu pasukan, sekarang saya tak nampak,
Saya tak nampak pasukan yang nak menyertai Liga Juara-juara.
Nak bermain di Liga Juara-juara?
Dah bersedia untuk bermain di Liga Juara-juara?
Saya minta awak, dan semua di sini,
dan semua orang di bangku yang datang menyumbang tenaga, tolong bantu.
Kita telah berusaha begitu gigih untuk sampai ke sini,
dan kita membiarkannya terlepas.
Mujurlah ada 45 minit lagi,
kita boleh memusnahkan mereka, mereka mudah ditumpaskan.
Kerana mereka dah hampir mati keletihan.
Ayuh, semua. Ayuh!
Ayuh!
Perlawanan diteruskan.
Bola rendah ke kawasan penalti, Benrahma menyambutnya,
terkena sisi kepala Holding.
Martinelli menyambutnya, di dalam kawasan penalti.
Gabriel! Arsenal mendahului untuk kali keduanya.
Arsenal mendahului dua-satu,
dan harapnya kembali ke tangga empat teratas malam ini.
Keluar ke sayap kiri kepada Fredericks, masuk ke kotak, penghantaran yang lemah.
Itu dia, wisel terakhir berbunyi.
West Ham United satu, Arsenal dua,
Arsenal kini menang tiga berturut-turut.
Ya!
Menganalisa cara permainan untuk mengkaji semula prestasi kita,
ada yang lebih baik, kita menghantar.
Kita tak menghantar, tekanan atas.
Saya nampak sebuah pasukan!
Di separuh masa kedua, kita sepasukan.
Itu sebabnya kita menang, ada kalanya permainan kita teruk, ya,
tapi kita sepasukan.
Kamu dimarahi pada separuh masa dan padan muka kamu.
Tapi di separuh masa kedua, kamu jauh lebih baik, okey.
Kita mampu menewaskan semua orang.
Kita kalah teruk! Nico, adegan khas awak bagus.
Kita perlu meningkatkannya dengan lebih tenaga di separuh masa pertama,
atau datang dengan lontaran, Sambi.
Tendang bola itu.
Ya, tinggal empat perlawanan saja lagi.
Yang ini dah lepas, Chelsea kalah di sini, Liverpool kalah di sini,
kita tak boleh kalah di sini, cari jalan untuk menang.
Kalau tak puas hati, senyumlah untuk pasukan ini.
Senyum, Pépé, mari.
Ya, ayuh, semua!
Apa berlaku di separuh masa?
Jaringan gol mereka sebelum rehat pasti melemahkan semangat kalian.
Apa kata Mikel?
Ya, memang.
Kami kecewa kerana membiarkannya masuk sebelum separuh masa,
lebih baik mendahului satu-kosong,
tapi ya, dia menengking dan menegur kami
dan kami keluar sebagai pasukan dan bermain seperti yang diinginkan.
Saya nak tanya, penyokong kata Rob lebih baik daripada Cannavaro.
Tak usah dibandingkan. Rob Holding hebat sebagai Rob Holding.
Dia pasti gembira, dia menyumbang lagi untuk pasukan ini.
Empat lagi perlawanan tekanan tinggi?
Ya. Banyak perlawanan tekanan tinggi sepanjang tahun.
Selepas permulaan itu, melihat kedudukan sekarang,
kami bangga, tinggal empat perlawanan lagi, moga-moga dimenangi,
kedudukan kami lebih kukuh.
Hei, semua.
Selepas menjaringkan gol Liga Premier pertamanya.
Akhirnya. Selepas enam tahun.
KELAYAKAN LIGA JUARA-JUARA
Arsenal di tangga keempat,
dua mata melebihi pesaing mereka, Tottenham Hotspur.
Bagaimana? Semua dah ada?
Selepas perlawanan West Ham,
pasukan perubatan kelab membincangkan kecederaan yang menimpa skuad.
Mari mulakan. Ada kecederaan baharu selepas perlawanan?
Rob tak masuk semalam, kami akan memeriksanya lagi hari ini,
mujurlah dia bertahan semasa perlawanan, tak semakin bengkak atau sakit.
Baguslah.
Tomiyasu, Rick memeriksanya dengan teliti semalam...
Dia agak positif, sangat gembira.
Itu saja. Dari segi pemulihan, Ben White, hari kesembilan,
masih ada beberapa simptom yang tinggal.
Dia akan mula berlari atas sawat injak,
kemudian ke gim, dia akan kembali hujung minggu ini.
Leeds memang tak boleh. Tottenham sempit sikit
dan mungkin ada risiko tercedera semula.
Kita akan lebih tahu hujung minggu ini,
tapi lebih baik jangan merancang apa-apa lagi.
Meskipun ada masalah kecederaan,
Mikel dan pasukannya bersiap sedia untuk perlawanan kandang menentang Leeds.
-Ada perjumpaan, atau terus keluar? -Terus keluar.
Masuk padang kemudian menjaringkan gol pertama untuk menjamin kemenangan.
Kepala saya. Memang kepala saya.
Agresif!
Yang seronoknya di bulan-bulan kebelakangan ini,
ialah dapat melibatkan diri dan berasa seperti seorang pemain bola sepak,
dan jika kami menduduki empat teratas, saya ada sumbangan.
Enam-satu.
Rob nampak tak sihat.
Dia sedang memaksa diri. Bagi saya, dia nampak tak sihat.
Kita boleh nampak dia tak selesa.
Rob, cukup.
Saya tak mahu mengambil risiko, ya? Biarkan.
-Ya. -Okey?
Bola yang bagus.
Awak buat apa?
Rasa sakit sepanjang sesi.
Yakah?
Pemain yang dihargai, menjaringkan gol.
Nak minta apa lagi daripadanya?
Rob kurang selesa di lututnya.
Dia ke fisioterapi untuk menilai keseriusannya.
Entah apa masalah lutut saya?
Entah. Kita belum tahu, bukan?
Mungkin tak apa-apa.
Mungkin perkara remeh. Cuma...
Terlalu banyak bir.
Tolonglah.
-Awak ada bir? -Tiada.
Apa?
Semua orang dah ada?
Dua perlawanan kandang terakhir semakin hampir.
dan Mikel cuba memastikan pasukannya mengikut rancangan.
Berbulan-bulan saya mencari sebuah lagu,
sebelum tendang mula, agar semua orang berasa terlibat dalam usaha kita,
yang mengandungi DNA kelab kita.
Saya akan berkongsi dengan kamu.
Namanya Louis Dunford,
dan dia menulis lagu tentang jalanan Utara London.
UTARA LONDON SELAMANYA
BIAR APA JUA CUACA
JALAN INI MILIK KITA
Dia orang tempatan, penyokong Arsenal, dia seolah-olah matahari menyinari kita
pada detik yang tepat supaya mara selangkah lagi di Emirates.
Saya nak kamu bermain dalam suasana yang seronok.
Para penyokong mendesak supaya lagu ini dimainkan Ahad ini.
Jadi, jika kalian bersetuju, kita boleh melakukannya, jika mahu.
Bukayo dari Selatan London, bukan Utara London.
-Barat London. -Barat London.
Budak atasan, Knightsbridge?
Okey, maaf.
-Ayuh! -Belakang Harrods!
ARSENAL LWN LEEDS UNITED STADIUM EMIRATES - 8 MEI 2022
Rob sempat sembuh untuk bermain perlawanan keempat berturutan.
Kamu, Gunners, Gunners, ayuh
Kamu, Gunners, Gunners...
Bagi saya, Arsenal seperti rumah saya.
Ada suatu kelainan di sini.
NADIA ROSE ARTIS MUZIK
Ia tak dapat digambarkan, tak dapat dinyatakan dengan tepat,
cuma Arsenal. Inilah rumah saya.
Kita dialu-alukan di sini, begitu indah, bukan?
Kami sedang membina semula, itu suasananya sekarang.
Saya yakin kita boleh kembali di atas.
Sebagai penyokong, peminat, kita sentiasa yakin itu boleh berlaku.
Begitulah.
Kita terlepas Eropah satu musim,
dan itu hampir terjamin di sini.
Kita perlu mengadakan perlawanan Eropah di sini.
Penyokong patut dapat.
Terima kasih atas undangan.
Kelab bersetuju memainkan lagu Louis Dunford sebelum tendang mula.
-Hei. -Ini saat penting.
Penghormatan besar bagi pemuzik tempatan itu.
Saya dah cukup gembira dengan sokongan peminat untuk lagu itu,
LOUIS DUNFORD ARTIS MUZIK
Saya tak terkata-kata, sebenarnya.
Utara London selamanya
Biar apa jua cuaca
Jalanan ini milik kita
Hatiku dan kamu berpisah tiada
Darahku akan sentiasa
Mengalir di batu-batuan ini
Pemikiran cekap oleh Arsenal. Eddie Nketiah bertindak dengan hebat!
Arsenal menguasai peringkat awal perlawanan...
Ini dia Gabriel Martinelli.
Sentuhan baik oleh pemuda Brazil ini. Eddie penuh semangat!
Dua gol oleh Eddie Nketiah dalam masa sepuluh minit.
Meskipun melawan di separuh masa kedua...
Disepak ke tiang belakang, Diego Llorente!
Gunners menang, dua-satu.
Selepas empat kemenangan,
Arsenal kini mendahului Tottenham Hotspur empat mata.
Ayuh, semua!
Jika mereka menewaskan pesaing Utara London mereka,
kelayakan mereka ke Liga Juara-juara terjamin.
Ini perlawanan penting.
Satu masalah lagi, Kane.
Kita mesti tekan kembali,
dan memberi tekanan kepada bola secepat mungkin.
Dua hantaran, mereka tak pandai mengendali bola.
Kita boleh hapuskan mereka, jarak kita 20 meter dari gol.
Itulah permainan yang diperlukan.
Jelas?
-Bagus, semua. Okey? -Okey.
Pasti ganas, bukan?
Ini pasti akan seronok.
Ia sebesar Derbi London, disebabkan hadiahnya seingat saya.
Hadiahnya ialah masa depan.
Apa perasaan merebut tangga keempat bersama Tottenham?
Ini tentulah persaingan yang istimewa,
dan kita melawan pasukan yang selama ini berjiran dengan kita,
yang juga antara pesaing utama.
Bagi saya, "jom buat saja," masa untuk serius
dan nikmati saat ini.
Sekarang kita dan Tottenham berebut tangga keempat,
jadi rasanya inilah antara derbi terbesar melawan mereka sejak beberapa lama.
Apakah ramalan awak?
Lebih baik usah memikirkan hal itu.
Tiga gol esok?
EDDIE NKETIAH PENYERANG
Mudah-mudahan, saya atau orang lain,
asalkan keputusannya baik, dan saya akan berusaha sehabis boleh,
kami memerlukan tiga mata, walau apa jua caranya.
Ayuh!
TOTTENHAM HOTSPUR LWN ARSENAL STADIUM TOTTENHAM HOTSPUR - 12 MEI 2022
Masa depan yang membangkitkan emosi penyokong kedua-dua pasukan,
terutamanya perlawanan tandang, masuk ke kawasan musuh,
tempat Arsenal sangat dibenci.
Ayuh, Spurs! Ayuh!
Bilakah kali terakhir kalian memenangi Piala Eropah?
Pernah menang?
Dah dua puluh tujuh kali, tak pernah menang, kawan. Tak pernah.
Saya penyokong Arsenal seumur hidup, dapat kembali di atas
dan menjamin kelayakan Liga Juara-juara di sini, mengalahkan mereka. Tak ternilai.
BERANI HADAPI - IMPIKAN - LAKUKAN
Berkumpul.
Perjalanan ini bermula sembilan bulan yang lalu.
Sembilan bulan lalu,
kita kalah tiga kali, di permulaan musim,
dan di bilik persalinan, saya menulis perasaan saya terhadap kalian.
saya kata apabila ragu-ragu, apabila takut,
apabila melalui masa yang sukar,
saya gembira kita dapat bekerja bersama hari-hari.
Ini penghormatan bagi saya.
Kita pernah melawan Spurs,
dan semua orang mula mencipta sejarah,
memenangi segalanya yang saya mula cipta.
Kemudian kita ke Dubai dan berkata,
bolehkah kita bermain di Liga Juara-juara?
Mungkinkah?
Memang mencabar dan sukar, ya.
Tapi hari ini kita berpeluang mencapai yang sepatutnya dalam perjalanan ini,
keluar ke sana, buat macam biasa,
dan memenangi perlawanan ini seperti yang sepatutnya.
Kamu patut menang, ikhlas saya katakan,
memang patut dan saya nak bersama kamu
kerana mewakili dan melatih kamu satu penghormatan bagi saya.
Keluar ke sana dan buatlah.
-Ayuh, semua. -Ayuh, semua!
Tempat impian menantikan salah satu daripada pasukan ini.
Dengarlah kehebohan ini.
Ødegaard menendang, bola ditangkis,
dan dikutip oleh Hugo Lloris.
Permulaan yang penuh yakin oleh Arsenal.
Bola kaki kiri. Son di situ, Sessegnon di situ!
Referee memberikan penalti!
Ada tolakan! Paul Tierney nampak tadi.
Harry Kane dari tempat penalti menentang Ramsdale!
Berjaya!
Rekod 100% dari tempat penalti miliknya dikekalkan melawan Arsenal!
Spurs terus mencabar pertahanan Arsenal.
Kad kuning dilayangkan.
Saya baru terfikir Rob Holding tak patut begitu rapat dengan Son.
Kemudian, hanya tujuh minit selepas itu.
Holding terlibat sekali lagi.
Son tersungkur. Ada pertembungan dengan Holding, yang nampaknya agak teruk.
Holding terkena! Kad kuning kedua dilayangkan.
Kad merah dilayangkan!
Arsenal kini tinggal sepuluh anggota.
Paul Tierney tiada pilihan lain. Holding dibuang padang.
Memang teruk, macam...
Kita tak patut seorang lawan seorang.
Asyik seorang lawan seorang.
Ia datang, ditanduk masuk!
Ditanduk ke tiang belakang oleh Harry Kane,
menentang sepuluh pemain Arsenal! Spurs, dua. Arsenal, kosong.
Paul Tierney meniup wisel separuh masa.
Separuh masa itu tamat. Ayuh mulakan yang seterusnya.
-Kita pernah buat. -Teruskan.
Ini bukan hari terakhir kita boleh gagal.
Ada dua perlawanan lagi, kita tak boleh lupa, okey.
Dah cukup rumit.
Kita mesti bertahan, dan mengharunginya bersama.
Jelas?
Harry Kane dengan kekuatannya.
Harry Kane membawanya kembali ke Son!
Derbi Utara London yang menggembirakan bagi Spurs.
Pengadil meniup wisel akhir.
Kemenangan yang bermakna.
Spurs kini satu mata di belakang Arsenal, yang kekal di tangga keempat.
Okey, perlawanan ini dah berlalu. Ya?
Jangan sebut tentang perlawanan ini lagi, dah lepas.
Jangan buat apa-apa di media sosial.
Jangan beri mereka apa-apa. Kita tak boleh buat apa-apa lagi.
Kamu tahu sebab kita kalah.
Kita mesti teruskan. Hari ini, di saat ini... Mo, pandang saya.
Sekarang kita mesti cuba menewaskan Newcastle, ya?
Ini dah lepas, tak boleh diubah lagi.
Kita belajar daripadanya,
Saya akan cuba sedaya upaya untuk mempertahankan kelab kita,
kerana hal tadi memang tak masuk akal,
itu hakikatnya, nasib masih di tangan kita,
apabila di tangan kita, itu lebih baik,
kerana ia bergantung kepada kita, ya?
Mulai sekarang, semua orang bercakap tentang Newcastle.
Angkat kepala kamu, mula dapatkan tenaga.
Rehatlah betul-betul, kemudian Newcastle.
Setiap satu. Jelas? Ayuh, semua.
Malam ini satu kegagalan.
Ini kegagalan yang mungkin memberi kesan kepada musim ini selepas ini.
Itu bukan prestasi pasukan yang layak berada di tangga keempat.
Rob Holding, apa awak buat?
Rob nampak seperti seorang yang tenang. Agaknya apa telah berlaku?
Awak boleh mempersoalkan tindakan pertamanya.
Untuk tindakan keduanya, semua pemain bola,
mana-mana pemain pertahanan yang terlatih akan kata
takkan ada cara lain, kerana lengan kita tak boleh dikerat.
Saya benar-benar nak bermain sepertimana yang diingini,
dan kami tak dapat melakukannya, itu saja yang saya kesali.
Saya benar-benar mengharapkan keputusan yang baik. Dapat menang.
Emosi semua orang terganggu, memandangkan risikonya.
AARON RAMSDALE PENJAGA GOL
Terutamanya bagi pasukan yang tak pernah melakukannya.
Rasanya itu sebabnya kami gagal.
Usah dikenang lagi, buang saja perkara lepas.
Tinggal dua perlawanan lagi.
Kami perlu menewaskan Newcastle, itu sasaran kami.
Hei, semua.
Setelah tewas pada Khamis malam,
Mikel ada tiga hari untuk menyediakan pemainnya
untuk perlawanan tandang penting di Newcastle.
Perlawanan pertama musim ini.
Saya berdiri di sini pada hari pertama sebelum melawan Brentford,
saya kata, ada 36 perlawanan,
kita perlu pergi ke Newcastle, dan kita mesti menewaskan mereka,
jadi di perlawanan terakhir musim ini...
Kita dapat masuk Liga Juara-juara. Apa pendapat kamu?
Apa kamu akan kata? Tidak. Jadi di saat ini,
saat kita, ini kedudukan kita.
Kita mesti pergi ke Newcastle, dan kita mesti menang. Okey?
Tempat empat teratas di tangan kita.
Dua kali menang, kita akan dapat, jika tidak, tempat kelima.
Melihat kedudukan kamu musim lepas berbanding sekarang,
patutkah itu diraikan? Tempat kelima pun tak apa?
Tidak. Kami mahu bermain di Liga Juara-juara, itu sasaran kami.
Kami telah pergi jauh, ia di tangan kami.
Bulan-bulan yang lepas penuh peristiwa yang membolehkan kedudukan kami ini,
kami mahukannya.
Kawan, Newcastle Isnin malam nanti. Kita mesti kuat berlatih.
Orang melihat acara ini sambil memikirkan akibatnya
jika kami menang perlawanan ini, yang sukar bagi kelab yang cuba kembali
ke zaman kegemilangan dan akan berjaya dengan satu kemenangan saja lagi.
NEWCASTLE UNITED LWN ARSENAL STADIUM ST. JAMES' PARK - 16 MEI 2022
St. James' Park penuh soral-sorai,
tak seronok berada di sana apabila mereka begitu.
Dalam 15-20 minit pertama mereka akan memberi pertahanan hebat.
Kita perlu cuba menyesuaikan diri dengan penentangan dan semangat mereka.
Seluruh musim ini bergantung kepadanya, kami mesti menang.
Kalau tidak, terlepaslah empat teratas.
Memang sedih jika kami terlepas peluang sebegitu lewat di penghujung musim.
Ini perlawanan akhir piala, jadi ia amat penting.
Perlawanan ini sengit, tapi rasanya kita akan menang,
saya yakin dengan pasukan ini.
Arsenal perlu kembali ke kedudukan sepatutnya,
empat teratas, perlawanan ini penentunya, jika gagal, pasti mencabar.
Jika kita berjaya, kita akan kembali di atas dan boleh buat apa yang patut.
Ayuh, semua!
Teruskan. Sejak awal lagi.
Bertarung bersama-sama.
-Bertarung bersama-sama. -Berseronoklah.
Berkumpul, semua.
Ayuh!
Sesiapa lagi?
Saya dapat merasai tenaganya.
Saya kenal
tinggal enam hari lagi tapi yang penting sekarang ialah hari ini.
Kita mesti mengalirkan tenaga ini ke padang bola itu.
Kamu layak untuk mengalaminya malam ini.
Kuncinya keyakinan, yakin terhadap sesama sendiri,
yakin terhadap diri sendiri.
Saya nak melihat keazaman dari awal lagi.
Seranglah, semua, sentiasa menyerang,
sentiasa ke depan dan mengambil inisiatif.
Penuh tenaga mulai minit pertama. Tunjukkan kita lebih mahukannya.
Pada setiap bola.
Di bangku, sama juga, kita lebih mahukannya.
Kita mesti nampak. Kita dah bersedia.
-Mari, semua! -Ayuh, semua!
-Ayuh! -Mari!
Ayuh, semua! Ayuh!
Ben White kembali ke bahagian tengah.
Dia seorang pemain penting.
Rob Holding telah digantung akibat kad merahnya.
Suasana di dalam stadium cukup mengagumkan.
Bagi Arsenal, inilah dia,
segalanya dipertaruhkan demi matlamat mereka musim ini.
Arsenal diharapkan agar membawa kembali
bola sepak Liga Juara-juara kembali ke Stadium Emirates.
Bola terus yang licik. Diselamatkan dengan baik.
Arsenal menghadapi tekanan awal.
Saint-Maximin menewaskan Tomiyasu.
Diselamatkan oleh Ramsdale, permainan baik oleh Newcastle.
Permulaan yang lemah oleh Arsenal.
Tomiyasu keluar, dan hanya ada satu sepakan ke gol dalam separuh masa pertama.
Wisel separuh masa berbunyi.
Newcastle menguasai perlawanan, mereka lebih kuat setakat ini.
Set semula, pergi lagi. Ayuh.
Kita asyik terlepas bola. Setiap kali mendapat bola, kita tewas.
Okey, semua, apabila nak mencapai sesuatu, kita harus menderita.
tahukah?
Kamu mesti layak untuk bermain,
jadi, menangi pertarungan, sentiasa padat, rebut bola seterusnya
dan terus kejar bola itu kerana sekarang, mereka menguasai kita.
Dari semua segi, mereka menguasai, kita mesti mengubahnya.
Cara yang terbaik ialah memegang bola.
Ada tendangan percuma di sini, di sana,
dan mereka asyik mengejar bola.
Kamu kejar bola dan membiarkan Gabi dan Granit di sana,
memprovokasi mereka.
Kita mesti mengubah keadaan!
Ayuh, semua.
Ayuh, semua!
Kita mengidamkan Liga Juara-juara, tapi bermain macam pasukan divisyen kedua.
Semua orang, bangkitlah sekarang selama 45 minit.
Kita mesti bermain seperti mereka.
Ayuh!
Tolonglah! Bangun, semua, bangun!
Ayuh.
Semangat! Kita mesti lawan! Ayuh!
Newcastle terus menguasai perlawanan.
Arsenal terus bertahan. Tapi pada minit ke-56...
Pertahanan terdesak menyebabkan jaringan gol sendiri.
Arsenal kini benar-benar bermasalah.
Lebih-lebih lagi, cabaran mereka sebesar gunung.
Longstaff memikirkannya.
Ramsdale sangat baik, Guimarães!
Harapan Arsenal untuk menyertai Liga Juara-juara musim depan
menjadi amatlah tipis.
Malangnya, renungan tajam Arteta menyatakan segalanya.
Kekalahan dua-kosong menguburkan harapan menduduki tempat keempat.
Keputusan yang mengecewakan bagi Mikel dan pasukannya.
Tak kisahlah apa saya atau kamu nak kata,
dah terlambat.
Mereka 10,000 kali ganda lebih baik berbanding kita.
Dari semua segi, kita tak layak untuk bermain,
tak berjaya merebut, menghantar bola,
pengendalian bola kita teruk, langsung tak terurus,
kita langsung tiada apa-apa.
Sekarang, tutup mulut dan telan saja.
Kita hampir bolos lapan gol dan melihat peluang yang ada, kamu akan menangis,
menangis melihat cara kita bertanding.
Kita tak bertanding langsung dalam perlawanan ini.
Cara permainan kita cukup memalukan.
Memalukan.
Yang berlaku hari ini memang tak boleh diterima,
jika kamu menerima keadaan ini, kamu duduk di dunia lain,
tinggal di dunia lain.
Tak apa, biar saya hadapi orang luar.
Tapi hari ini memang susah mempertahankan kalian.
Saya akan terima cemuhan, sekali lagi.
Tak apa. Bersedialah esok untuk mula berlatih,
untuk hadir kerana kita ada penyokong.
Nasib tak menentu dalam bola sepak, mereka mungkin tewas di Norwich.
Ini detik yang sedih bagi saya.
Permainan Newcastle lebih baik.
Terus-terang, Newcastle pasukan lebih kuat,
mereka lebih kuat menyerang dan memang sukar, memang sedih melihatnya.
Ini dah di dalam tangan, sememangnya dalam tangan kita
dan kita datang, bukan nak menghina Newcastle,
tapi kita patut dapat menewaskan mereka.
Liga Juara-juara dah di dalam tangan.
Dah enam tahun kita tak layak memasukinya, sedih betul.
Agak sunyi hari ini.
Memang sepatutnya begitu, sebenarnya.
Aneh pula jika orang datang sambil bergelak ketawa dan bergurau senda...
Ada yang bersedih.
Memang mengecewakan...
Kita terbayang cara untuk buat lebih baik.
BEN WHITE PEMAIN PERTAHANAN
Selepas tiga minggu tak bermain, saya masuk dan terjaring gol sendiri.
Memang teruk, tapi...
Kita tak patut terlalu fokus kepada hal seperti itu,
jika kami cemerlang sepanjang musim dan...
Musim depan, kami pasti akan cuba lagi dan buat lebih baik.
Apabila begitu hampir mencapai kejayaan besar,
dan mungkin kita tak berjaya,
musim ini menjadi lebih mengecewakan.
Masa lampau tak boleh diubah, perlawanan Newcastle tak boleh diubah.
Kami perlu buat sesuatu, tapi tidak,
terlalu banyak sebabnya dan ya,
sekarang kami hanya menunggu dan mengharapkan pasukan lain.
Kami masih ada peluang untuk memasuki Liga Juara-juara.
Kita cuma boleh berdoa untuk
TAKEHIRO TOMIYASU PEMAIN PERTAHANAN
terus disokong dan meraih tiga mata.
Untuk ke tangga keempat,
Arsenal perlu memenangi perlawanan kandang akhir musim ini dengan Everton.
Pasukan tercorot, Norwich dapat menewaskan Tottenham.
Mari kita duduk.
Okey, yang terakhir musim ini, dipersilakan Mikel bercakap sebentar.
Pertama sekali, terima kasih semua.
Sekali lagi, perjalanan ini amat panjang dan penuh cabaran musim ini,
tapi saya rasa kelab ini telah banyak berkembang.
Kami telah menampakkan perpaduan antara staf,
para pemain, semua orang di kelab terutamanya penyokong kami,
yang terus memberi sokongan sepanjang musim,
terutamanya di saat-saat sukar.
Kami buat seperti yang diramalkan setahun lalu.
Dengan pemain muda kami, dibantu oleh pemain senior
dan penonton memenuhi stadium kita semula
dan merasai hubungan sebenar di situ.
Pada permulaan musim,
Saya tak mengharapkan kedudukan di tangga teratas.
Jadi, secara keseluruhan, musim ini agak baik bagi kita.
Jika tak dapat ke Liga Juara-juara Eropah, saya tak kisah.
Saya terus positif,
saya menyokong mereka susah mahupun senang.
Kami mahu membawa kelab ini ke tahap seterusnya,
moga-moga di depan penyokong kami dapat melalui hari yang baik.
ARSENAL LWN EVERTON STADIUM EMIRATES - 22 MEI 2022
Permulaan yang nampaknya sangat baik.
Martinelli menendang, merayu untuk bola tangan.
Penalti.
Martinelli berjaya!
Begovic dihala ke arah lain dengan penalti yang cantik.
Arsenal mendahului satu-kosong.
Berjaya disentak masuk!
Dua-kosong untuk Arsenal, dijaringkan oleh Eddie Nketiah!
Rasanya inilah kerja paling seronok di dunia.
Saya tahu sukar untuk mengingatnya kerana pelbagai sebab
tapi kita mesti ketawa setiap hari,
menikmati setiap hari kerana entah apa akan berlaku esok.
Berita buruk, Tottenham mendahului dua gol di Norwich, berputus asa sajalah.
Kami banyak berseronok dan tentulah ia mengecewakan,
tapi sebaik saja keluar pada musim panas ini.
Rasanya apabila dikenang kembali, kami tahu ada peluang besar
terlepas dari genggaman, tapi musim ini juga penuh kemajuan.
Ini dia Cédric.
Gol yang hebat! Cédric Soares!
Para penyokong kami cukup hebat, memang cukup istimewa.
Kami mahu menyertai pertandingan Eropah, dan rasanya kami cukup bagus.
CEDRIC SOARES PEMAIN PERTAHANAN
Perlahan-lahan semakin kelihatan.
Berjaya dibolos oleh Gabriel!
Masuk!
Cédric dapat membantu, Gabriel menjaringkan gol, empat-satu.
Sambil duduk di sini,
saya teringat berada di tangga ke-8 Liga Premier dua tahun berturutan
dan untuk dapat mara ke hadapan dan layak ke Liga Eropah.
VINAI VENKATESHAM KETUA PEGAWAI EKSEKUTIF
Ini musim yang berjaya,
dengan sekelumit rasa kecewa kerana prestasi kami bagus,
kami akan terus bertarung hingga akhirnya.
Itu dia, wisel akhir telah berbunyi,
dan Arsenal tampil sebagai pemenang muktamadnya.
Mikel Arteta penuh senyuman.
Kelab ini semakin maju, kami akan berjaya di masa hadapan
disebabkan pengalaman yang diperolehi para pemain.
MASA PENUH ARSENAL 5 - 1 EVERTON
Kita mesti berfalsafah sikit kerana kejayaan musim ini
ialah mendapat tempat kelima dan beroleh kemajuan.
Selepas hari ini, lama juga kita takkan berjumpa.
Jadi, perkara pertama saya nak katakan, dan saya dah ulangi banyak kali,
betapa bangga dan bertuahnya saya dapat bekerja bersama kamu setiap hari.
Sejak hari saya datang hinggalah sekarang,
saya dapat mengaitkan diri dengan kamu secara peribadi, emosi dan profesional.
Saya mungkin takkan mengalaminya lagi dalam kerjaya saya.
Saya amat rapat dengan pasukan ini.
Jadi, mula-mula saya ingin ucapkan terima kasih, terutamanya pada saat sukar.
Saya seronok melalui saat-saat sukar itu.
Kita telah meninggikan harapan yang memang sukar dipenuhi
dan bagi saya... Masalahnya cara kita melepaskannya.
Kita boleh terlepas peluang tapi caranya menyakitkan
dan akan kekal agak lama.
Kamu patut seronok bercuti.
Kamu patut diberi penghargaan dan saya dah beritahu semua ini,
sikap kamu sebagai manusia, kamu menerima keputusan,
ada kalanya menerima kesilapan yang dibuat oleh saya atau kelab.
Tapi kita kekal bersatu. Terima kasih.
Berseronoklah di masa cuti, masa rehat, memang patut,
dan kita jumpa di musim depan. Okey?
Mari, semua.
Mari, semua. Simpan telefon. Mari.
Diselamatkan dengan baik!
KELAB BOLA SEPAK ARSENAL
TERIMA KASIH KEPADA PARA PEMAIN, JURULATIH DAN STAF KELAB BOLA SEPAK ARSENAL
Terjemahan sari kata oleh Faizah Asma' Mohamed Anuar
Penyelia Kreatif: norhidayah azizan